**Prijímanie, preverovanie a evidencia oznámení o protispoločenskej činnosti**

|  |  |  |  |
| --- | --- | --- | --- |
| Verzia | 01 | Platná od | 01.08.2023 |
| Revízia | 01 | Platná od | 01.08.2023 |
| Počet výtlačkov | 07 | Registratúrna značka | AG\_S. 33 |
| Výtlačok číslo | 01 | Spis 00150/2023/CSSKAM-20 | Záznam 00940/2023 |

|  |  |  |  |
| --- | --- | --- | --- |
|  | Vypracoval | Posúdil | Schválil |
| Meno  | Ing. Kristína Slocíková | Mgr. Anna Kocifajová | PhDr. Lenka Taranová |
| Funkcia | Personálna a mzdová účtovníčka | manažér kvality CSS Kamence | riaditeľka CSS Kamence |
| Dátum | 01.08.2023 | 01.08.2023 | 01.08.2023 |
| Podpis |  |  |  |

Obsah

[Úvodné ustanovenia 3](#_Toc141539864)

[Základné pojmy 3](#_Toc141539865)

[Podávanie oznámení 4](#_Toc141539866)

[Prijímanie a evidencia oznámení 5](#_Toc141539867)

[Preverovanie oznámení 6](#_Toc141539868)

[Odvetné opatrenie a ochrana zamestnanca 7](#_Toc141539869)

[Povinnosť zachovávať mlčanlivosť 8](#_Toc141539870)

[Spracúvanie osobných údajov a ochrana osobných údajov oznamovateľa 9](#_Toc141539871)

[Príloha č. 1 Zápisnica o ústnom oznámení 9](#_Toc141539872)

[Príloha č. 2 Zápisnica z preverenia oznámenia 10](#_Toc141539873)

[Zápisnica o ústnom oznámení 10](#_Toc141539874)

[Zápisnica z preverenia oznámenia 12](#_Toc141539875)

Smernica sa vydáva v  zmysle zákona č. 54/2019 Z. z. o  ochrane oznamovateľov protispoločenskej činnosti a o zmene a doplnení niektorých zákonov (ďalej len „zákon“), ktorý upravuje podmienky poskytovania ochrany osobám v pracovnoprávnom vzťahu v súvislosti s oznamovaním protispoločenskej činnosti.

Centrum sociálnych služieb Kamence chce aj touto smernicou prispieť k transparentnej a etickej kultúre na pracovisku. Zamestnanci a spolupracovníci organizácie majú možnosť bezpečne, s dôverou a bez obáv z postihu oznámiť akúkoľvek nekalú praktiku, s ktorou sa stretnú pri výkone svojej práce.

Centrum sociálnych služieb Kamence deklaruje, že všetky podnety budú preverené, oznamovateľ chránený a  zistené porušenia budú podľa svojho druhu v zmysle príslušných zákonov riešené.

Článok 1

# Úvodné ustanovenia

1. Táto smernica upravuje vnútorný postup pri podávaní, prijímaní a preverovaní oznámení o protispoločenskej činnosti (ďalej len „oznámenia“), podrobnosti o právach a povinnostiach zodpovednej osoby pri preverovaní oznámení, ochrane oznamovateľov, zachovávaní mlčanlivosti pri vybavovaní oznámení, vedení evidencie oznámení a spracúvaní osobných údajov.

2. Úlohou smernice je zabezpečiť bezpečné a efektívne oznamovanie a preverovanie oznámení týkajúcich sa všetkých nekalých praktík, s ktorými sa zamestnanci úradu stretnú pri výkone svojej práce.

3. Fyzická osoba, ktorá je v pracovnoprávnom vzťahu s organizáciou, dbá na to, aby jej správanie a konanie pri výkone pracovných činností neviedlo k porušovaniu všeobecne záväzných právnych predpisov ani nevzbudzovalo ten dojem.

4. Dohľad nad dodržiavaní proti korupčných pravidiel a prevenciou protispoločenskej činnosti a zároveň nad funkčnosťou a efektívnosťou vnútorného systému oznamovania a preverovania oznámení vykonáva štatutár CSS Kamence

Článok 2

# Základné pojmy

Na účely tejto smernice sa rozumie:

**a) zamestnávateľ** – Centrum sociálnych služieb Kamence

**b)** **zodpovedná osoba** – osoba, ktorá plní úlohy vyplývajúce zamestnávateľovi zo zákona č. 54/2019 o ochrane oznamovateľov protispoločenskej činnosti podľa § 10 ods. 4 až 7 a podľa § 11 ods. 1 zákona. Zodpovednou osobou v organizácii CSS Kamence je :

**Ing. Kristína Slocíková, personálna a mzdová účtovníčka.**

 V prípade neprítomnosti alebo konfliktu záujmov práva a povinnosti zodpovednej osoby prechádzajú na :

**Mgr. Ľubicu Kullovú, vedúcu ekonomického úseku.**

Riaditeľka CSS Kamence zabezpečí zodpovednej osobe nezávislé plnenie jej úloh. Zodpovedná osoba nemôže byť za výkon svojich úloh postihovaná.

**c) oznámenie** – uvedenie skutočností, o ktorých sa fyzická osoba dozvedela v súvislosti s výkonom svojej práce a ktoré sa týkajú protispoločenskej činnosti

**d) kvalifikované oznámenie** – oznámenie, ktoré môže prispieť alebo prispelo k objasneniu závažnej protispoločenskej činnosti alebo k zisteniu či usvedčeniu jej páchateľa

**e) protispoločenská činnosť** – chápeme ako konanie, ktoré je trestným činom, priestupkom alebo iným správnym deliktom, alebo pôsobí negatívne na spoločnosť tým, že ohrozuje verejný záujem.

Môže ísť napríklad o  konanie:

1. trestný čin poškodzovania finančných záujmov Európskej únie podľa § 261 až 263 Trestného zákona, trestný čin machinácií pri verejnom obstarávaní a verejnej dražbe podľa § 266 až 268 Trestného zákona, trestné činy verejných činiteľov podľa § 326 až 4 327 a Trestného zákona alebo trestné činy korupcie podľa § 328 až 336b Trestného zákona

2. trestný čin, za ktorý Trestný zákon ustanovuje trest odňatia slobody s hornou hranicou trestnej sadzby prevyšujúcou tri roky

3. správny delikt, za ktorý možno uložiť pokutu s hornou hranicou určenou výpočtom

4. správny delikt, za ktorý možno uložiť pokutu s hornou hranicou vo výške najmenej 30 000 eur

**f) konflikt záujmov** - chápeme ako situáciu, kedy súkromný záujem môže vplývať na nezávislé plnenie úloh vykonávaných vo verejnom záujme. Teda situácie, ktoré môžu ohroziť nestrannosť a nezávislosť v rozhodovaní a tým aj reputáciu či finančné zdravie organizácie

**g) oznamovateľ** – je v zmysle § 2 písm. a) zákona fyzická osoba, ktorá v dobrej viere urobí oznámenie orgánu príslušnému na prijatie oznámenia, úradu alebo zamestnávateľovi; za oznamovateľa sa považuje aj blízka osoba oznamovateľa, ktorá je v pracovnoprávnom vzťahu k tomu istému zamestnávateľovi ako oznamovateľ, k zamestnávateľovi, ktorý je závislou osobou vo vzťahu k zamestnávateľovi oznamovateľa alebo k zamestnávateľovi, ktorý je založený alebo zriadený zamestnávateľom oznamovateľa. Oznamovateľ môže súčasne s podaním oznámenia, počas trestného konania alebo počas konania o správnom delikte požiadať podľa § 3 ods. 1 a § 5 ods. 1 zákona o poskytnutie ochrany

**h) konanie v dobrej viere** - sa na účely tejto smernice rozumie konanie osoby, ktorá vzhľadom na okolnosti, ktoré sú jej známe, a vedomosti, ktoré v čase oznámenia má, sa odôvodnene domnieva, že uvádzané skutočnosti sú pravdivé; v pochybnostiach sa konanie považuje za konanie v dobrej viere, dovtedy, kým sa nepreukáže opak.

**i) chránený oznamovateľ** - osoba, ktorá podľa zákona urobila kvalifikované oznámenie, o čom jej prokurátor alebo orgán príslušný na konanie v správnom delikte doručil písomné oznámenie o poskytnutí ochrany

**j) odvetná činnosť** – akékoľvek konanie alebo opomenutie, ku ktorému dochádza pri pracovnej činnosti (v pracovnom kontexte), je vyvolané oznámením a oznamovateľovi alebo tretej osobe spôsobuje alebo môže spôsobiť neopodstatnenú ujmu.

Článok 3

# Podávanie oznámení

1. Oznámenie možno podať ústne zodpovednej osobe alebo písomne prostredníctvom:

a) e-mailovej adresy psccsskamence@vuczilina.sk , ktorá je dostupná 24 hodín denne a prístupná len zodpovedným osobám

b) pošty na adresu CSS Kamence, Štúrova 1210/61, 024 04, Kysucké Nové Mesto s označením na obálke CHRÁNENÉ

c) ústne podanie, kedy pri oznámení skutočností vyhotoví zodpovedná osoba zápisnicu podľa vzoru v **Prílohe č.1**, pričom ponúkne oznamovateľovi možnosť skontrolovať jej obsah, prípadne ho opraviť, a potvrdiť ju svojím podpisom.

2. Oznámenie možno podať aj externými kanálmi prostredníctvom:

a) polície

b) prokuratúry

c) správnych a kontrolných orgánov

3. Oznámenie obsahuje informáciu o  protispoločenskej činnosti, ktorú sa oznamovateľ dozvedel pri výkone svojej práce a v dobrej viere sa domnieva, že ohrozuje verejný záujem, hospodárenie či dobré meno organizácie.

4. Oznámenie musí byť čitateľné, zrozumiteľné a  musí byť z  neho zrejmé, na akú protispoločenskú činnosť poukazuje.

5. Aby bolo možné dôkladne preveriť oznámenie, oznamovatelia by mali, pokiaľ je to možné, poskytnúť vo svojich oznámeniach nasledovné informácie:

a) detailný popis skutku so všetkými známymi podstatnými skutočnosťami (čo sa stalo, kde, kedy, aké správanie viedlo k podozreniu, kto je podozrivý, atď.)

b) informáciu, ako oznamovateľ informácie, ktoré sú predmetom oznámenia, získal

c) či existujú svedkovia, resp. iné zainteresované osoby (uviesť a identifikovať)

d) či má oznamovateľ k dispozícii konkrétne podklady alebo dôkazy (doložiť)

e) či oznamovateľ o tejto záležitosti už s niekým hovoril a ak áno, s kým

f) totožnosť a  kontaktné údaje oznamovateľa - ak sa oznamovateľ rozhodne podať oznámenie, anonymne, svoju totožnosť neuvádza

Ak oznamovateľ podá podnet anonymne, môže zamestnávateľovi uviesť anonymný emailový kontakt, prostredníctvom ktorého môže naďalej komunikovať a  zodpovedať na prípadné otázky. Zamestnávateľ je zároveň povinný potvrdiť prijatie oznámenia a informovať oznamovateľa o výsledku prešetrenia oznámenia prostredníctvom tejto emailovej adresy.

6. Podanie oznámenia organizácii nezbavuje oznamovateľa povinnosti oznámenia alebo prekazenia trestného činu podľa Trestného zákona.

Článok 4

# Prijímanie a evidencia oznámení

1. Oznámenie sa podáva zodpovednej osobe a  je ho možné podať aj anonymne. Ak je podané inému zamestnancovi či organizačnému útvaru organizáciu, ten ho bezodkladne doručí zodpovednej osobe spôsobom uvedeným v  Čl. 3 ods. 1. Zároveň je povinný zachovávať mlčanlivosť o skutočnostiach, ktoré sa dozvedel v súvislosti s oznámením, predovšetkým o skutočnostiach, ktoré by mohli identifikovať oznamovateľa, prípadne dotknuté osoby.

2. Zodpovedná osoba je povinná prijať každé oznámenie a zdržať sa akéhokoľvek konania, ktoré by bránilo jeho podaniu či prevereniu.

3. Zodpovedná osoba bezodkladne zaeviduje každé oznámenie v  evidencii oznámení oddelene od evidencie ostatných písomností a  najneskôr do siedmich dní potvrdí oznamovateľovi prijatie oznámenia.

4. Evidencia sa vedie v  písomnej podobe a  je dostupná výlučne zodpovednej osobe a štatutárovi CSS Kamence. Zodpovedná osoba ju chráni pred stratou, zničením, poškodením, zneužitím alebo iným neoprávnením nakladaním, pričom dbá na to, aby sa zamedzil prístup neoprávnených osôb k nej.

5. Oznámenie je uložené v spisovom obale v uzamknutom priestore. Po ukončení preverovania oznámenia je písomná dokumentácia uložená v zapečatenej obálke a uložená v archíve v uzamknutom priestore( registračka).

6. Oznámenie sa eviduje po dobu najmenej päť rokov v rozsahu:

a) poradové číslo oznámenia podľa poradia jeho doručenia a roku doručenia

b) dátum doručenia oznámenia

c) ak oznámenie nebolo anonymné, meno, priezvisko a pobyt oznamovateľa

d) predmet oznámenia

e) výsledok preverenia oznámenia

f) dátum skončenia preverenia oznámenia

Článok 5

# Preverovanie oznámení

1. Zodpovedná osoba posúdi na základe obsahu a ďalších znakov podaného oznámenia, či ide o oznámenie o protispoločenskej činnosti, oznámenie o závažnej protispoločenskej činnosti alebo iné podanie a rozhodne o ďalšom postupe.

2. Zodpovedná osoba je povinná preveriť každé oznámenie **do 90 dní** odo dňa potvrdenia jeho prijatia. Túto lehotu možno predĺžiť o  ďalších 30 dní, ak si to vyžaduje náročnosť preverenia. Zodpovedná osoba o predĺžení lehoty musí písomne upovedomiť oznamovateľa, pričom to musí zdôvodniť.

3. V  prípade potreby doplnenia alebo spresnenia oznámenia zodpovedná osoba bezodkladne vyzve oznamovateľa na doplnenie alebo upresnenie v primeranej lehote na uskutočnenie tohto úkonu. V prípade, že bude doplnenie alebo spresnenie vykonané po uplynutí lehoty podľa Čl. 5 ods. 2 určenej na preverenie oznámenia, zodpovedná osoba začne preverovanie ako nové oznámenie.

4. Oznámenia preveruje zodpovedná osoba. Ak je to nevyhnutné, môže si prizvať k prevereniu aj ďalšieho zamestnanca či externého poradcu. Prizvaný zamestnanec alebo externý poradca je viazaný povinnosťou mlčanlivosti o totožnosti oznamovateľa a dotknutej osoby ako aj o obsahu oznámenia.

5. Oznámenie nesmie preverovať osoba:

a) proti ktorej oznámenie smeruje, ani osoba v jej riadiacej pôsobnosti

b) ktorá sa zúčastnila na činnosti, ktorá je predmetom oznámenia

c) o  ktorej nepredpojatosti možno mať dôvodné pochybnosti vzhľadom na jej vzťah k oznamovateľovi alebo k predmetu oznámenia

6. Ak oznámenie nemôže preveriť zodpovedná osoba z  dôvodov uvedených v predchádzajúcom odseku a zároveň nemožno uplatniť čl. 2 písmeno b) tejto smernice, o príslušnosti na jeho preverenie a následné vybavenie rozhoduje štatutár CSS Kamence

7. Všetky organizačné útvary a všetci zamestnanci CSS Kamence sú na základe žiadosti zodpovednej osoby povinní poskytnúť súčinnosť pri preverovaní oznámenia, prerokovaní výsledkov preverenia a spísaní zápisnice z preverenia oznámenia.

8. Osoba preverujúca oznámenie je oprávnená:

a) vstupovať do objektov, zariadení, dopravných prostriedkov a  na pozemky vlastnených alebo využívaných zamestnávateľom

b) vyžadovať predloženie originálov dokladov, záznamov dát na pamäťových médiách, ich výpisov, vyjadrenia a  ostatné informácie potrebné na preverenie oznámenia a  na zabezpečenie dôkazov o prípadnej protispoločenskej činnosti

c) vyhotovovať kópie originálov dokladov, záznamov dát na pamäťových médiách, ich výpisov, vyjadrení a ostatných informácií potrebných na preverenie oznámenia a na zabezpečenie dôkazov o prípadnej protispoločenskej činnosti a nakladať s nimi

d) vyžadovať od preverovanej osoby a zamestnávateľa súčinnosť potrebnú na preverenie oznámenia

9. O preverení oznámenia sa vyhotoví zápisnica podľa vzoru v **Prílohe č. 2** tejto smernice. Zodpovedná osoba informuje o výsledku preverenia oznámenia štatutára CSS Kamencezaslaním tejto zápisnice.

10. Ak sa oznámenie preverovaním preukázalo ako opodstatnené, zodpovedná osoba v zápisnici navrhne opatrenia na nápravu, organizačný útvar, ktorý ich má vykonať a termíny, dokedy tak má spraviť. Po uplynutí navrhovanej lehoty požiada o  informáciu o  prijatých opatreniach.

11. Zodpovedná osoba písomne oboznámi oznamovateľa s  výsledkom preverenia oznámenia a  s  opatreniami, ak sa prijali na základe preverenia oznámenia, **do 10 dní od skončenia preverenia oznámenia.** Ak bolo preverenie oznámenia skončené postúpením veci na vybavenie podľa Trestného poriadku alebo osobitných predpisov, zodpovedná osoba si vyžiada výsledok vybavenia v rozsahu, ako to umožňuje osobitný predpis a do 10 dní od doručenia tohto výsledku s ním oboznámi aj oznamovateľa.

12. Oznámenie, ktoré preukázateľne nebolo urobené v  dobrej viere sa môže podľa konkrétnych okolností prípadu považovať za závažné porušenie pracovnej disciplíny.

Článok 6

# Odvetné opatrenie a ochrana zamestnanca

1. Odvetné opatrenia voči oznamovateľom sú zakázané. Nikto nemôže byť vystavený diskriminácii, disciplinárnemu konaniu, strate zamestnania či inému postihu za oznámenie protispoločenskej činnosti podané v  dobrej viere alebo za odmietnutie podieľať sa na protispoločenskej činnosti. To neplatí, ak sa tento oznamovateľ podieľal na oznamovanej protispoločenskej činnosti a porušení súvisiacich pravidiel a predpisov.

2. Odvetná činnosť zahŕňa najmä hrozby odvetných opatrení a pokusy o odvetu, izoláciu od ostatných zamestnancov, ponižovanie, zamedzenie kariérneho postupu, dočasné preloženie bez súhlasu zamestnanca, nepriaznivé pracovné hodnotenie alebo referencie, pokarhanie, znevýhodnenie, predčasné ukončenie pracovnoprávneho vzťahu na dobu určitú zo strany zamestnávateľa, ukončenie pracovného pomeru zo strany zamestnávateľa, znevažovanie dôstojnosti, ohováranie a iné poškodenie dobrej povesti, odvolanie z funkcie vedúceho zamestnanca, účelovú zmenu miesta výkonu práce, šikanovanie alebo iné formy obťažovania alebo diskriminácie.

3. Za odvetnú činnosť sa nepovažuje pracovný úkon súvisiaci so skončením pracovnoprávneho vzťahu alebo zmenou pracovnoprávneho vzťahu, ktorý je dôsledkom právnej skutočnosti, ktorá nezávisí od posúdenia alebo rozhodnutia zamestnávateľa alebo preukázateľne nesúvisí s oznámením zamestnanca o protispoločenskej činnosti.

4. Ak sa zamestnanec domnieva, že skončenie pracovného pomeru alebo zmena pracovného pomeru sa uskutočňuje ako odvetná činnosť, má právo oznámiť podozrenie o odvetnej činnosti zodpovednej osobe ešte pred jej uskutočnením.

5. Zodpovedná osoba je povinná preveriť oznámenie oznamovateľa o tom, že sa proti nemu uplatňuje odvetná činnosť.

6. Na podávania, prijatie, evidenciu a preverenie oznámenia o odvetnej činnosti sa primerane použijú ustanovenia Čl. 3, 4 a 5 tejto smernice.

 7. Zodpovedná osoba je povinná podať správu o výsledku preverenia oznámenia o odvetnej činnosti do 15 dní od ukončenia preverenia oznámenia o odvetnej činnosti štatutárovi CSS Kamence a dotknutému zamestnancovi. Ak sa podozrenia o odvetných opatreniach potvrdia, navrhne v nej nápravné a preventívne opatrenia na zabránenie odvetnej činnosti na pracovisku.

8. Voči osobe, ktorá uplatňuje odvetné opatrenie sa uplatnia primerané sankcie v zmysle zákona č. 54/2019 Z. z. o ochrane oznamovateľov protispoločenskej činnosti.

9. Oznamovateľ, ktorý podal oznámenie o  závažnej protispoločenskej činnosti orgánu činnému v trestnom konaní alebo správnemu orgánu, môže požiadať o preventívnu ochranu podľa § 3 a 4 zákona v rámci trestného konania alebo podľa § 5 a 6 zákona v rámci konania o správnom delikte (status chráneného oznamovateľa).

10. Ustanovenia odsekov 1 až 10 sa primerane vzťahujú aj na blízku osobu oznamovateľa, zodpovednú osobu a ďalších zamestnancov, ktorí spolupracujú pri preverovaní oznámenia.

Článok 7

# Povinnosť zachovávať mlčanlivosť

1. Zodpovedná osoba, zamestnávateľ, zamestnanci a  spolupracujúce osoby sú povinní pri preverovaní oznámenia zachovávať mlčanlivosť o  totožnosti oznamovateľa, toho, proti komu oznámenie smeruje a o skutočnostiach, o ktorých sa dozvedeli pri prijímaní a preverovaní oznámenia. Zodpovedná osoba vždy kontaktuje oznamovateľa tak, aby nedošlo k prezradeniu jeho identity (e-mailom, osobne alebo telefonicky).

2. Povinnosť zachovávať mlčanlivosť o totožnosti oznamovateľa trvá aj po ukončení vnútorného preverovania alebo vyšetrovania orgánov činných v trestnom konaní, a to aj vtedy, ak sa podozrenie z protispoločenskej činnosti nepreukázalo ako aj po ukončení pracovného pomeru s oznamovateľom.

Článok 8

# Spracúvanie osobných údajov a ochrana osobných údajov oznamovateľa

1. Pri spracúvaní osobných údajov získaných pri preverovaní oznámenia sa postupuje podľa osobitného predpisu.[[1]](#footnote-1)

2. Zodpovedná osoba na účely evidencie a  preverovania oznámenia spracúva osobné údaje v rozsahu:

a) meno, priezvisko, pobyt oznamovateľa a  organizačný útvar, na ktorom je oznamovateľ zaradený

b) meno, priezvisko osoby, voči ktorej je oznámenie podané a názov jej pracovného miesta a organizačný útvar, na ktorom je osoba zaradená

c) meno, priezvisko osoby, ktorá podáva zodpovednej osobe k  oznámeniu vysvetlenie a názov jej pracovného miesta a organizačného útvaru, na ktorom je zaradená

3. Osobné údaje uvedené v odseku 2 sa uchovávajú päť rokov odo dňa prijatia oznámenia.

4. Oznamovateľ poskytuje také osobné údaje, ktoré sú pravdivé a aktuálne, aby sa nezmarilo preverovanie.

5. Oznamovateľ má právo:

a) žiadať o prístup k svojim osobným údajom

b) žiadať o opravu, vymazanie alebo obmedzenie spracúvania svojich osobných údajov

c) namietať spracúvanie svojich osobných údajov

d) podať návrh na začatie konania na Úrade na ochranu osobných údajov SR

**Prílohy**

# Príloha č. 1 Zápisnica o ústnom oznámení

# Príloha č. 2 Zápisnica z preverenia oznámenia

Príloha č. 3 Pripomienkové konanie k dokumentu

Príloha č. 4 Oboznámenie pracovníkov s dokumentom

Príloha č. 5 Zmenový list

Príloha č. 6 Evidencia zmenových listov

Rozdeľovník

|  |  |  |  |
| --- | --- | --- | --- |
| **Výtlačok** | **Miesto** | **Dátum prevzatia** | **Podpis** |
| Originál č. 1 | Manažér kvality | 01.08.2023 |  |
| Originál č. 2 | Riaditeľka CSS Kamence | 01.08.2023 |  |
| Originál č. 3  | Pracovisko Litovelská | 01.08.2023 |  |
| Originál č. 4 | Ekonomický úsek | 01.08.2023 |  |
| Originál č. 5 | Sociálny úsek | 01.08.2023 |  |
| Originál č.6 | Stravovací úsek | 01.08.2023 |  |
| Originál č.7 | Zdravotný úsek | 01.08.2023 |  |

#  Príloha č.1

# Zápisnica o ústnom oznámení

**Dátum:**

**Čas:**

**Osobné údaje**: uvádza/neuvádza
Meno:
Priezvisko:
Adresa trvalého pobytu alebo prechodného pobytu:

Kontakt:

**Vec**/Predmet oznámenia:
(smeruje proti – označenie subjektu, resp. nedostatky, na ktoré sa poukazuje)

**Navrhované dôkazy, svedkovia**:

**Vyhotovili**:

(Meno, priezvisko a podpis zamestnanca zodpovednej osoby, ktorý záznam vyhotovil)

(Mená, priezviská a podpisy zamestnancov zodpovednej osoby, ktorí boli prítomný pri ústnom podaní podnetu)

**Počet príloh**:

**Podpis osoby, ktorá podnet podala:**(V prípade požiadavky oznamovateľa zostať v anonymite sa podpis nevyžaduje)

**Poznámka**:

#  Príloha č.2

# Zápisnica z preverenia oznámenia

Číslo oznámenia:

**Predmet/druh oznámenia:**

**Oznamovateľ**: uvádza/neuvádza

**Preverovaný subjekt:**

**Oznámenie preveril:**

**Čas a miesto preverenia oznámenia:**

**Zistené skutočnosti:**

(Uvedie sa objektívne zistený skutkový stav s odvolaním sa na oznámenie, právne predpisy, interné akty riadenia, skontrolovanú dokumentáciu, informácie a vysvetlenia dotknutých osôb, zodpovednosť preverovaných subjektov, prípadne zistené nedostatky a pochybenia.)

**Námietky preverovaných subjektov:**

**Výsledok preverovania podnetu:**

(Uvedú sa výsledky preverovania podnetu, prípadne jeho opodstatnenosť, pri zohľadnení oprávnených námietok preverovaných subjektov/oznamovateľa.)

**Postúpenie OČTK/Správny orgán:** ÁNO/NIE

**Oboznámenie oznamovateľa s výsledkom preverovania:**

(spôsob oboznámenia, dátum, prípadne podpis oznamovateľa)

**Zoznam príloh, ktoré sú súčasťou zápisnice:**

**Podpis osoby, ktorá vykonala preverenie podnetu:**

Miesto a dátum

#  Príloha č.3

#

# Pripomienkové konanie k dokumentu

|  |  |  |
| --- | --- | --- |
| Dátum a meno pracovníka | Obsah pripomienky | Akceptovaná ÁNO- NIEzdôvodnenie |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

#  Príloha č. 4

# Oboznámenie pracovníkov s dokumentom

###### **Záznam o oboznámení pracovníkov**

Svojím podpisom potvrdzujem, že dokument som preštudoval a vyhlasujem, že pri práci budem postupovať v súlade so zásadami uvedenými v tomto dokumente.

Uvedomujem si následky, ktoré pre mňa vyplývajú z neplnenia si pracovných povinností, ktoré mi tento dokument ukladá.

|  |  |  |  |
| --- | --- | --- | --- |
| **Meno pracovníka** | **Dátum** | **Podpis** | **Oboznámenie vykonal****(meno, podpis)** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |  |  |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

#  Príloha č.5

# Zmenový list

|  |  |
| --- | --- |
| **Druh dokumentu** |  |
| **Priradenie** | Interné smernice |
| **Názov** |
|  |
| **Zmena č: 01** |  | **Platná od:**  |  |

|  |
| --- |
| **Dôvod zmeny** |
|  |
| **Opis zmeny** |
|  |

|  |
| --- |
| **Rozsah zmeny** |
|  |

|  |  |
| --- | --- |
| **Návrh na zmenu podal** |  |
| **Dňa** |  |
| **Za vykonanie zmeny zodpovedá** |  |
| **Kontrolu vykoná** |  |

|  |
| --- |
| **Záznam o kontrole vykonania zmeny** |
| Kontrolu vykonal |  |  |  |
| Zistenia a podpis: |

|  |  |  |  |
| --- | --- | --- | --- |
| **Zmenu schválil** |  |  |  |
| **Záznam vystavil** |  |  |  |
| **Záznam preveril** |  |  |  |

#  Príloha č. 6

# Evidencia zmenových listov

| **Dátum** | **Ev. číslo** | **Názov** | **Počet strán** | **Poznámka** |
| --- | --- | --- | --- | --- |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |  |  |  |
| --- | --- | --- | --- |
| **Zoznam vystavil** |  |  | Podpis |
| **Zoznam uzavrel** |  |  | Podpis |

1. *Nariadenie Európskeho parlamentu a Rady (EÚ) č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) zo dňa 27. apríla 2016 a zákon č. 18/2018 Z. z. o ochrane osobných údajov v znení neskorších predpisov.* [↑](#footnote-ref-1)